Illum il-maġġoranza tal-Irlandiżi vvotaw favur li f'pajjiżhom il-koppji tal-istess sess ikunu jistgħu jiżżewġu. Minkejja dak li jaħsbu ħafna, f'Malta dan id-dritt għadu ma jeżistix. Jiżbalja min jirreferi għal ċerimonja ta' Unjoni Ċivili bħala ċeremonja ta' żwieġ. Huwa minnu li l-liġi tal-Unjoni Ċivili tagħti prattikament l-istess drittijiet taż-żwieġ, iżda xorta ma tagħmilx lill-koppja 'miżżewġa' bħal koppja eterosesswali. Jekk tassew irridu l-ugwaljanza jeħtieġ li l-koppji tal-istess sess f'Malta jkollhom id-dritt jiżżewġu bħal mhu se jkollhom fl-Irlanda. Bl-istess mod, il-liġi tal-Unjoni Ċivili għandha tkun differenti mil-liġi taż-żwieġ biex koppji eterosesswali li jkollhom raġunijiet li minħabba fihom ma jkunux jistgħu jiżżewġu, jkunu jistgħu jidħlu għal din l-'unjoni'.
L-Unjoni Ċivili mhix żwieġ